CELEX: 32021R0895
Language: hr
Date: 2021-02-24 00:00:00
Title: Delegirana uredba Komisije (EU) 2021/895 оd 24. veljače 2021. o dopuni Uredbe (EU) 2019/1238 Europskog parlamenta i Vijeća u pogledu intervencije u području proizvoda (Tekst značajan za EGP)

4.6.2021   
               
               
                  HR
               
               
                  Službeni list Europske unije
               
               
                  L 197/1
               
            
         DELEGIRANA UREDBA KOMISIJE (EU) 2021/895
         оd 24. veljače 2021.
         o dopuni Uredbe (EU) 2019/1238 Europskog parlamenta i Vijeća u pogledu intervencije u području proizvoda
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1238 Europskog parlamenta i Vijeća od 20. lipnja 2019. o paneuropskom osobnom mirovinskom proizvodu (PEPP) (1), a posebno njezin članak 65. stavak 9.,
         budući da:
         
                     (1)
                  
                  
                     EIOPA treba imati na raspolaganju jasne kriterije i čimbenike koje će primijeniti kada utvrđuje postoji li znatna zabrinutost za zaštitu ulagatelja ili prijetnja urednom funkcioniranju i integritetu financijskih tržišta ili stabilnosti cijelog ili dijela financijskog sustava Unije. Ovom se Uredbom detaljno određuju ti kriteriji i čimbenici, među ostalim oni navedeni u članku 65. stavku 9. drugom podstavku točkama (a), (b), (c) i (d) Uredbe (EU) 2019/1238.
                  
               
                     (2)
                  
                  
                     Vrlo je važno osigurati usklađen pristup u Uniji i istodobno Europskom nadzornom tijelu za osiguranje i strukovno mirovinsko osiguranje (EIOPA) dopustiti da u slučaju nastanka nepredviđenih negativnih događaja ili kretanja kao što su ona iz članka 65. stavka 9. Uredbe (EU) 2019/1238 poduzme odgovarajuće mjere. Komisija je od EIOPA-e zatražila tehničke savjete u području paneuropskog osobnog mirovinskog proizvoda (PEPP).
                  
               
                     (3)
                  
                  
                     Za postojanje „prijetnje”, jednog od preduvjeta za intervenciju EIOPA-e u pogledu urednog funkcioniranja i integriteta financijskog tržišta ili tržišta robe ili stabilnosti financijskog sustava, nužan je viši prag procjene od onog za „znatnu zabrinutost”, koja je preduvjet za intervenciju EIOPA-e radi osiguranja zaštite ulagatelja. EIOPA bi trebala moći intervenirati ako najmanje jedan čimbenik ili kriterij iz ove Uredbe upućuje na takvu zabrinutost ili prijetnju.
                  
               
                     (4)
                  
                  
                     Treba uzeti u obzir i konkretnu situaciju i okolnosti pružatelja ili distributera PEPP-a kad je riječ o njegovu mogućem doprinosu zabrinutosti ili prijetnjama predviđenima člankom 65. stavkom 9. Uredbe (EU) 2019/1238,
                  
               DONIJELA JE OVU UREDBU:
         
            Članak 1.
            EIOPA pri razmatranju složenosti PEPP-a primjenjuje sljedeće kriterije i čimbenike:
            
                        (a)
                     
                     
                        dugoročnost PEPP-a;
                     
                  
                        (b)
                     
                     
                        vrsta i stupanj transparentnosti temeljne imovine;
                     
                  
                        (c)
                     
                     
                        stupanj transparentnosti troškova i pristojbi povezanih s PEPP-om;
                     
                  
                        (d)
                     
                     
                        skreće li se pozornost štediša PEPP-a pri njegovu predstavljanju na sporedne značajke PEPP-a;
                     
                  
                        (e)
                     
                     
                        priroda i transparentnost rizikâ;
                     
                  
                        (f)
                     
                     
                        koriste li se nazivi proizvoda, pojmovi ili druge informacije koje impliciraju višu razinu sigurnosti ili povrata od one koja je stvarno moguća ili vjerojatna, ili zavaravajuće značajke proizvoda;
                     
                  
                        (g)
                     
                     
                        jesu li informacija o PEPP-u dostatne ili dostatno pouzdane da sudionicima na tržištu kojima su namijenjene omoguće donošenje odluka, vodeći računa o prirodi i vrsti PEPP-a;
                     
                  
                        (h)
                     
                     
                        složenost izračuna prinosa, posebno uzimajući u obzir ovisi li povrat o prinosu jedne ili više stavki temeljne imovine na koju, s druge strane, utječu drugi čimbenici;
                     
                  
                        (i)
                     
                     
                        priroda i razmjer rizikâ;
                     
                  
                        (j)
                     
                     
                        je li PEPP povezan s drugim proizvodima ili uslugama;
                     
                  
                        (k)
                     
                     
                        složenost uvjeta PEPP-a;
                     
                  
                        (l)
                     
                     
                        postoji li i kolika je razlika između očekivanog povrata od PEPP-a i rizika gubitka, uzimajući u obzir sljedeće:
                        
                                    1.
                                 
                                 
                                    strukturu troškova i ostale troškove;
                                 
                              
                                    2.
                                 
                                 
                                    razliku u pogledu rizika pružatelja koji pružatelj preuzima;
                                 
                              
                                    3.
                                 
                                 
                                    profil rizika i povrata;
                                 
                              
                  
                        (m)
                     
                     
                        cijenu i povezane troškove PEPP-a, uzimajući u obzir sljedeće:
                        
                                    1.
                                 
                                 
                                    primjenu skrivenih ili sekundarnih pristojbi;
                                 
                              
                                    2.
                                 
                                 
                                    pristojbe koje ne odražavaju razinu pružene usluge;
                                 
                              
                                    3.
                                 
                                 
                                    troškove jamstava ili troškove koji ne odražavaju stvarni trošak ili fer vrijednost kapitalnog jamstva u slučaju osnovnog PEPP-a;
                                 
                              
                  
                        (n)
                     
                     
                        jednostavnost i trošak uz koji štediša PEPP-a može iskoristiti usluge promjene pružatelja i usluge prenosivosti, uzimajući u obzir sljedeće:
                        
                                    1.
                                 
                                 
                                    korištenje usluge promjene pružatelja i usluge prenosivosti u odnosu na fazu u kojoj se usluga koristi, primijenjene naknade i pristojbe ili gubitak pogodnosti i poticaja;
                                 
                              
                                    2.
                                 
                                 
                                    činjenicu da korištenje usluge promjene pružatelja i usluge prenosivosti nije dopuštena ili je činjenično nemoguća.
                                 
                              
                  
         
            Članak 2.
            EIOPA pri razmatranju veze između PEPP-a i vrste štediše kojemu se PEPP nudi ili prodaje primjenjuje sljedeće kriterije i čimbenike:
            
                        (a)
                     
                     
                        značajke vještina i kapaciteta štediše PEPP-a, uključujući razinu obrazovanja, znanje o i iskustvo s drugim mirovinskim proizvodima, dugoročnim investicijskim proizvodima ili prodajnim praksama te ranjivost štediše PEPP-a;
                     
                  
                        (b)
                     
                     
                        značajke financijske situacije štediše PEPP-a, uključujući dohodak, imetak i stupanj ovisnosti o PEPP-u za odgovarajući mirovinski prihod;
                     
                  
                        (c)
                     
                     
                        glavne financijske ciljeve štediše PEPP-a, uključujući mirovinsku štednju i potrebu za pokrićem rizika, među ostalim biometrijskih rizika;
                     
                  
                        (d)
                     
                     
                        prodaje li se PEPP štedišama PEPP-a izvan planiranog ciljnog tržišta ili je li ciljno tržište na odgovarajući način utvrđeno;
                     
                  
                        (e)
                     
                     
                        prihvatljivost za pokriće nacionalnim sustavom jamstva ako takav sustav postoji.
                     
                  
         
            Članak 3.
            EIOPA pri razmatranju stupnja inovativnosti PEPP-a, aktivnosti ili prakse primjenjuje sljedeće kriterije i čimbenike:
            
                        (a)
                     
                     
                        stupanj inovativnosti strukture i značajki PEPP-a, osobito stupanj inovativnosti tehnika smanjenja rizika ili oblika isplate ili oblikovanja drugih primanja u okviru PEPP-a;
                     
                  
                        (b)
                     
                     
                        raširenost inovacije, među ostalim je li PEPP inovativan za određene kategorije štediša PEPP-a;
                     
                  
                        (c)
                     
                     
                        inovaciju koja uključuje financijsku polugu;
                     
                  
                        (d)
                     
                     
                        ranije iskustvo na tržištu sa sličnim PEPP-ovima ili prodajnim praksama za PEPP-ove.
                     
                  
         
            Članak 4.
            EIOPA pri razmatranju financijske poluge PEPP-a ili prakse primjenjuje sljedeće kriterije i čimbenike:
            
                        (a)
                     
                     
                        posebna obilježja temeljne imovine PEPP-a, uzimajući u obzir sljedeću financijsku polugu svojstvenu PEPP-u;
                     
                  
                        (b)
                     
                     
                        financijsku polugu zbog financiranja;
                     
                  
                        (c)
                     
                     
                        značajke transakcija financiranja vrijednosnim papirima.
                     
                  
         
            Članak 5.
            EIOPA pri razmatranju veličine ili ukupnog iznosa akumuliranog kapitala PEPP-a primjenjuje sljedeće kriterije i čimbenike:
            
                        (a)
                     
                     
                        razmjer potencijalnih štetnih posljedica iz perspektive pojedinačnog štediše PEPP-a, a u slučaju velikog broja postojećih i potencijalnih štediša PEPP-a razmjer mogućih štetnih posljedica za određenu skupinu štediša PEPP-a, posebno uzimajući u obzir:
                     
                  
                        (b)
                     
                     
                        veličinu i ukupni iznos akumuliranog kapitala PEPP-a;
                     
                  
                        (c)
                     
                     
                        zamišljenu vrijednost PEPP-a;
                     
                  
                        (d)
                     
                     
                        vjerojatnost, razmjer i prirodu svake štete, uključujući iznos mogućeg gubitka;
                     
                  
                        (e)
                     
                     
                        predviđeno trajanje štetnih posljedica;
                     
                  
                        (f)
                     
                     
                        iznos doprinosa;
                     
                  
                        (g)
                     
                     
                        broj uključenih posrednika i zahtjeve u pogledu njihova poslovnog ugleda i iskustva;
                     
                  
                        (h)
                     
                     
                        rast tržišta ili prodaje;
                     
                  
                        (i)
                     
                     
                        prosječni iznos koji je svaki štediša uložio u PEPP;
                     
                  
                        (j)
                     
                     
                        razinu pokrića utvrđenu nacionalnim pravom o sustavu jamstva za osiguranje ako takvi sustavi postoje;
                     
                  
                        (k)
                     
                     
                        vrijednost tehničkih pričuva za PEPP-ove;
                     
                  
                        (l)
                     
                     
                        predstavlja li temeljna imovina PEPP-a visoki rizik za prinos transakcija koje sudionici ili štediše PEPP-a sklapaju na relevantnom tržištu;
                     
                  
                        (m)
                     
                     
                        je li PEPP zbog svojih značajki posebno podložan financijskim kaznenim djelima te, posebno, bi li te značajke mogle potaknuti korištenje PEPP-a za:
                        
                                    1.
                                 
                                 
                                    prijevaru ili nepoštene radnje;
                                 
                              
                                    2.
                                 
                                 
                                    nepravilnosti ili zlouporabu informacija u vezi s financijskim tržištem;
                                 
                              
                                    3.
                                 
                                 
                                    potrebe imovinske koristi ostvarene kaznenim djelima;
                                 
                              
                                    4.
                                 
                                 
                                    financiranje terorizma.
                                 
                              
                  
         
            Članak 6.
            EIOPA razmatra i sljedeće čimbenike koji mogu utjecati na uredno funkcioniranje i integritet financijskih tržišta:
            
                        (a)
                     
                     
                        predstavljaju li financijske aktivnosti ili financijske prakse pružatelja ili distributera PEPP-a u vezi s PEPP-om posebno visok rizik za otpornost ili neometano funkcioniranje tržišta;
                     
                  
                        (b)
                     
                     
                        mogu li PEPP ili financijske aktivnosti ili financijske prakse pružatelja ili distributera PEPP-a u vezi s PEPP-om uzrokovati znatnu i umjetnu razliku između cijene izvedenice i cijene na tržištu odnosnog instrumenta;
                     
                  
                        (c)
                     
                     
                        predstavljaju li PEPP ili financijske aktivnosti ili financijske prakse pružatelja ili distributera PEPP-a u vezi s PEPP-om visok rizik za tržište ili infrastrukturu sustava plaćanja, uključujući sustave trgovanja, poravnanja i namire;
                     
                  
                        (d)
                     
                     
                        mogu li PEPP ili financijske aktivnosti ili financijske prakse pružatelja ili distributera PEPP-a u vezi s PEPP-om biti prijetnja povjerenju štediša PEPP-a u financijski sustav;
                     
                  
                        (e)
                     
                     
                        predstavljaju li PEPP ili financijske aktivnosti ili financijske prakse pružatelja ili distributera PEPP-a u vezi s PEPP-om visok rizik od poremećaja za financijske institucije koje se smatraju važnima za financijski sustav Unije.
                     
                  
         
            Članak 7.
            EIOPA razmatra i sljedeće čimbenike koji se odnose na konkretnu situaciju i okolnosti pružatelja ili distributera PEPP-a, uzimajući u obzir sljedeće:
            
                        (a)
                     
                     
                        njegovu financijsku situaciju i solventnost;
                     
                  
                        (b)
                     
                     
                        njegove financijske aktivnosti ili financijske prakse;
                     
                  
                        (c)
                     
                     
                        njegov poslovni model, uključujući njegovu održivost i transparentnost;
                     
                  
                        (d)
                     
                     
                        prikladnost sustava reosiguranja i jamstva u pogledu PEPP-a;
                     
                  
                        (e)
                     
                     
                        oslanjanje pružatelja PEPP-a na treće strane u pogledu važnih značajki PEPP-a, kao što su pokriće biometrijskih rizika, jamstva i prenosivost PEPP-a;
                     
                  
                        (f)
                     
                     
                        prodajne prakse za PEPP, uzimajući u obzir:
                        
                                    1.
                                 
                                 
                                    komunikacijske i distribucijske kanale;
                                 
                              
                                    2.
                                 
                                 
                                    informativne, marketinške ili druge promidžbene materijale;
                                 
                              
                                    3.
                                 
                                 
                                    stupanj inovativnosti modela distribucije, kao što je duljina lanca posredovanja ili oslanjanje na inovativne tehnike modela distribucije.
                                 
                              
                  
         
            Članak 8.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. veljače 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 198, 25.7.2019., str. 1.